২৭টি সিনেমার ১৪টিতেই সালমানের বিপরীতে অভিনয় করেন শাবনূর। এই সালমান-শাবনূর জুটি বোধহয় বাংলাদেশের সিনেমা জগতে এখন পর্যন্ত সবচেয়ে জনপ্রিয় জুটি। তাদের প্রথম ছবি ছিলো ‘তুমি আমার’। এই ছবির পরিচালক জহিরুল হক সালমান শাবনুরকে দিয়ে আরও একটি ছবিতে হাত দিয়েছিলেন যা ছিল খান আতাউর রহমানের কালজয়ী ফোক ছবি ‘সুজন সখী’র রিমেক ‘রঙ্গিন সুজন সখী’। দুর্ভাগ্যবশত জহিরুল হক ছবিটি শেষ করতে পারেননি। শেষ হওয়ার আগেই তিনি মৃত্যুবরন করেছিলেন। জহিরুল হকের মৃত্যুর পর শাহ আলম কিরন ‘সুজন সখী’ ছবিটির কাজ শেষ করে ছবিটি মুক্তি দেন ১৯৯৪ সালের ১২ আগস্ট ।